উল্লেখ্য, এই যেরুসালেম সমস্যার সমাধান যদি সেই ১৯৪৮ সালেই করা হ’ত তাহ’লে আজকের ফিলিস্তীনের সমস্যার সমাধান হয়ে যেত। মূলতঃ এই দুর্দশার জন্য জাতিসংঘের বিলম্বিত ও দুর্বল নীতিই দায়ী। প্রয়োজনে জাতিসংঘের সাধারণ পরিষদে নিরাপত্তা পরিষদের ৫ স্থায়ী রাষ্ট্রের ভেটো পাওয়ারের আইনকে বাতিল করতে হবে। কেননা সভ্যতার যুগে ‘এক রাষ্ট্র-একনীতি’র কারণে কার্যতঃ গোটা বিশ্বই শান্তির পরিবর্তে অশান্তির আধারে পরিণত হয়েছে। যুক্তরাষ্ট্র কর্তৃক ফিলিস্তীন বিষয়ে অসংখ্যবার ভেটো পাওয়ার প্রয়োগই তার প্রকৃষ্ট উদহারণ। একইভাবে চীন বা রাশিয়ার ভেটো ক্ষমতার কারণে মিয়ানমারের রোহিঙ্গা মুসলমানদের ওপর সেনা ও বৌদ্ধ কর্তৃক নারকীয় ও বর্বরোচিত হত্যাকান্ডে প্রায় গোটা বিশ্ব এক হয়েও তা থামাতে পারেনি, তাদের ফেরৎ নেয়নি এবং তার কোন বিচার-ফায়ছালা আজও করতে পারছে না।